
ΑΠΟΦΑΣΕΙ Σ 

Αριθ.8191 (1) 

Διάλυση του Αναπτυξιακού Συνδέσμου Ν.Δ. Λέσβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις των άρθρων 206 & 211 του Π.Δ. 410/95. 

3) Την 2/20.7.2003 απόφαση του Διοικητικού Συμβουλί¬ 
ου του Αναπτυξιακού Συνδέσμου Ν.Δ. Λέσβου σχετικά με 
τη διάλυσή του λόγω εκπλήρωσης του σκοπού του, απο¬ 
φασίζουμε: 

Διαπιστώνουμε τη διάλυση του Αναπτυξιακού Συνδέ¬ 
σμου Ν.Δ. Λέσβου λόγω εκπλήρωσης του σκοπού του 
σύμφωνα με τις διατάξεις του άρθρου 211 του Δ.Κ.Κ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Μυτιλήνη, 8 Σεπτεμβρίου 2003 

Με εντολή Γ ενικού Γ ραμματέα Περιφέρειας κ.α.α 
Ο Γ ενικός Διευθυντής 
ΠΑΝ. ΣΕΡΑΪΔΗΣ 


Αριθ. 2880 (2) 

Τροποποίηση της συστατικής πράξης επιχείρησης 
«Τ.Ε.Δ.Κ.» Νομού Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997 «Διοίκηση, στελέχωση 

της Περιφέρειας, ρύθμιση θεμάτων για την Τοπική Αυτο¬ 
διοίκηση .» όπως ισχύει. 

2. Την απόφασή μας 2099/21.6.2001 περί σύστασης Δη¬ 
μοτικής Αναπτυξιακής Επιχείρησης με την επωνυμία «ΔΗ¬ 
ΜΟΤΙΚΗ ΑΝΑΠΤΥΞΙΑΚΗ ΕΠΙΧΕΙΡΗΣΗ ΣΑΜΟΥ - ΙΚΑΡΙΑΣ & 
ΦΟΥΡΝΩΝ» - Τ.Ε.Δ.Κ Σάμου, όπως δημοσιεύτηκε στο 
Φ.Ε.Κ. 960/26.7.2001 τ.Β'. 

3. Την 33/30.5.2003 απόφαση του διοικητικού συμβου¬ 
λίου ΤΕΔΚ Νομού Σάμου,όπως υποβλήθηκε με το 443/ 
5.8.2003 έγγραφό της. 

4. Την 11/30.5.2003 απόφαση του Δ.Σ. της Δημοτικής 
Αναπτυξιακής Επιχείρησης Σάμου - Ικαρίας & Φούρνων, 
όπως υποβλήθηκε με το 106/19.7.2003 έγγραφο της Επι¬ 
χείρησης, καθώς και την οικονομοτεχνική μελέτη της Ευ¬ 
ρωπαϊκής Αναπτυξιακής. 

5. Την 1264/17.7.98 απόφαση Γ εν. Γ ραμμ. Περ. Βορ. Αιγαί¬ 
ου για μεταβίβαση Δικαιώματος υπογραφής «με εντολή. 

στο Γεν. Δ/ντή Περ. (ΦΕΚ801/30.7.98τ.Β'), αποφασίζουμε: 

Α) Εγκρίνουμε την 33/2003 απόφαση του Διοικητικού 
Συμβουλίου ΤΕΔΚ Νομού Σάμου. 

Β) Τροποποιούμε την 2099/2001 απόφασή μας ως προς 
το «Κεφάλαιο της Επιχείρησης» - Δημοτικής Αναπτυξια¬ 
κής Επιχείρησης Σάμου - Ικαρίας & Φούρνων - ΤΕΔΚ Νο¬ 
μού Σάμου που διατίθεται από την ΤΕΔΚ στην Επιχείρηση 
και το οποίο ανέρχεται στο ποσό των διακοσίων τριάντα 
οκτώ χιλιάδων τριακοσίων ογδόντα τριών ευρώ και εβδο¬ 
μήντα τριών λεπτών (238383,73). 

Η σχετική δαπάνη θα βαρύνει αποκλειστικά τον προϋ¬ 
πολογισμό ΤΕΔΚ Νομού Σάμου έτους 2003 Κ.Α 1/1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 8 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝ. ΣΕΡΑΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 12021 (3) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Διεύθυνση Εγγείων Βελτιώσεων 
στη Ν.Α. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99 «Πε¬ 
ρί καλύψεως δαπανών μετακινουμένων υπαλλήλων 
κ.λπ.», όπως συμπληρώθηκε με το άρθρο 25 παρ. 6του Ν. 
2738/99 «Περί συλλογικών διαπραγματεύσεων στη Δημό¬ 
σια Διοίκηση κ.λπ.». 

2. Την 2874/24.4.2002 απόφασή μας «Ανώτατο όριο επι- 
τρεπομένων ημερών κίνησης εκτός έδρας υπαλλήλων 
υπηρετούντων στη Ν.Α. Φθιώτιδας». 

3. Την ανάγκη αντιμετώπισης εκτάκτων γεγονότων κατά 
το τρέχον έτος 2003, λόγω των έντονων πλημμυριακών 
φαινομένων (παρατεταμένη κακοκαιρία Ιανουαρίου- 
Μαρτίου) που έπληξαν το νομό, με αποτέλεσμα την προ- 
ξένηση μεγάλων ζημιών στα εγγειοβελτιωτικά έργα και 
τις καθιζήσεις και κατολισθήσεις αγροτικών περιοχών και 
την ανάγκη σύνταξης μελετών αποκατάστασης ζημιών 
των εγγειοβελτιωτικών έργων και τεχνικογεωλογικών με¬ 
λετών σε συνεργασία με το ΙΓΜΕ για την αναχαίτιση και 
περιορισμό των κατολισθητικών φαινομένων, και δεδομέ¬ 
νου ότι οι υπάλληλοιτης Ν.Α. Φθιώτιδας, κλάδου ΠΕ Γεω- 
πονικού και ΠΕ Γεωλόγωντης Δ/νσης Εγγείων Βελτιώσε¬ 
ων εξάντλησαν το όριο των 120 ημερών. 

4. Το 3909/7.8.2003 έγγραφο της Δ/νσης Διοικ. Υπηρε¬ 
σιών της Ν.Α. Φθιώτιδας, αποφασίζουμε: 

Αυξάνουμε καθ’ υπέρβαση του ανωτάτου επιτρεπομέ- 
νου ορίου, τον αριθμό ημερών εκτός έδρας για το έτος 
2003, των υπαλλήλων της Ν.Α. Φθιώτιδας κλάδου ΠΕ Γε¬ 
ωπονικού και ΠΕ Γεωλόγων της Δ/νσης Εγγείων Βελτιώ¬ 
σεων κατά 50 ημέρες, για την αντιμετώπιση εκτάκτων γε¬ 
γονότων κατά το τρέχον έτος 2003 λόγω των έντονων 
πλημμυρικών φαινομένων που έπληξαν το Νομό Φθιώτι¬ 
δας με αποτέλεσμα την προξένηση μεγάλων ζημιών στα 
εγγειοβελτιωτικά έργα κ.λπ. 

Η πρόσθετη δαπάνη, η οποία δεν μπορεί να προβλεφθεί 
θα βαρύνει τον προϋπολογισμό της Ν.Α. Φθιώτιδας και 
ΣΑΕ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λαμία, 11 Σεπτεμβρίου 2003 
Ο Γενικός Γραμματέας Περιφέρειας 
ΣΤΕΦΑΝΟΣ Θ. ΠΑΤΡΑΜΑΝΗΣ 
-♦- 

Αριθ. 12048 (4) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων σε διάφορες Διευθύνσεις στη Ν.Α. Εύ¬ 
βοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99 «Πε¬ 
ρί καλύψεως δαπανών μετακινουμένων υπαλλήλων 
κ.λπ.», όπως συμπληρώθηκε με το άρθρο 25 παρ. 6του Ν. 
2738/99 «Περί συλλογικών διαπραγματεύσεων στη Δημό¬ 
σια Διοίκηση κ.λπ.». 


2. Την 3662/26.3.2003 απόφασή μας με την οποία καθο¬ 
ρίζεται για το έτος 2003 και εφεξής το ανώτατο όριο επι- 
τρεπομένων ημερών κίνησης εκτός έδρας υπαλλήλων 
υπηρετούντων στη Νομ. Αυτ/ση Εύβοιας. 

3. Την ανάγκη αντιμετώπισης εκτάκτων γεγονότων κατά 
το τρέχον έτος 2003 λόγω θεομηνιών, πυρκαγιών, κατολι¬ 
σθήσεων, χιονοπτώσεων κ.λπ, εφαρμογής των προγραμ¬ 
μάτων καιελέγχωντου Υπουργείου Γεωργίας (έλεγχοι σε 
αιγοπρόβατα επιλέξιμα, κρεοσκοπικοί έλεγχοι σε βιομη¬ 
χανικά σφαγεία κ.λπ.), και δεδομένου ότι οι υπάλληλοι της 
Ν.Α. Εύβοιας, κλάδου ΔΕ χειρ. Μηχανημάτων της Δ/νσης 
Πολιτικών Δ/των και Προστασίας Πολιτών (Π.Σ.Ε.Α), ΠΕ3 
Κτηνιάτρων της Δ/νσης Κτηνιατρικής και ΠΕ Γ εωπονικού, 
ΠΕΑ.Ο.Ο. (Αγροτικής Οικ. Οικονομίας) καιΤΕΤεχν. Γεω¬ 
πόνων της Δ/νσης Αγροτικής Ανάπτυξης και κλάδου ΔΕ 
οδηγών της Δ/νσης Διοίκησης και Οργάνωσης (Γρ. κίνη¬ 
σης) της Ν.Α. Εύβοιας εξάντλησαν το όριο των 120 ημε¬ 
ρών. 

4. Τα 12015/5.8.2003 και 12181/11.8.2003 έγγραφα της 
Δ/νσης Διοίκησης και Οργάνωσης (τμ. Διοίκησης) της Ν.Α 
Εύβοιας, αποφασίζουμε: 

Αυξάνουμε καθ’ υπέρβαση του ανωτάτου επιτρεπομέ- 
νου ορίου, τον αριθμό ημερών εκτός έδρας για το έτος 
2003, των υπαλλήλων της Ν.Α. Εύβοιας α) κλάδου ΔΕ Χει¬ 
ριστών μηχανημάτων της Δ/νσης Πολ. Δικαιωμάτων και 
Προστ. Πολιτών (Π.Σ.Ε.Α) κατάδΟημέρες, β) κλάδου ΠΕ3 
Κτηνιάτρων της Δ/νσης Κτηνιατρικής κατά 80 ημέρες, γ) 
κλάδου ΠΕ Γεωπονικού κατά 80 ημέρες, ΠΕ Α.0.0 κατά 
40 ημέρες και ΤΕ Τεχν. Γεωπόνων κατά 80 ημέρες της 
Δ/νσης Αγροτικής Ανάπτυξης και δ) κλάδου ΔΕ οδηγών 
κατά 80 ημέρες της Δ/νσης Διοίκησης και Οργάνωσης 
(γρ. κίνησης) της Ν.Α. Εύβοιας, για την αντιμετώπιση 
εκτάκτων γεγονότων κατά το τρέχον έτος 2003 λόγω θε¬ 
ομηνιών, πυρκαγιών, χιονοπτώσεων κ.λπ. και για την 
εφαρμογή των προγραμμάτων και ελέγχων του Υπουρ¬ 
γείου Γεωργίας. 

Η πρόσθετη δαπάνη, η οποία δεν μπορεί να προβλεφθεί 
θα βαρύνει τον προϋπολογισμό της Ν.Α Εύβοιας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Λαμία, 11 Σεπτεμβρίου 2003 

Ο Γ ενικός Γ ραμματέας Περιφέρειας 
ΣΤΕΦΑΝΟΣ Θ. ΠΑΤΡΑΜΑΝΗΣ 

-♦- 

Αριθ. 12065 (5) 

Συμπλήρωση - Διόρθωση της 3902/3.4.2000 απόφασης 
Γ ενικού Γ ραμματέα Περιφέρειας Στερεάς Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2685/99 «Κάλυψη δαπανών με- 
τακινουμένων υπαλλήλων εντός και εκτός επικράτειας 
κ.α διατάξεις», όπως συμπληρώθηκε με το άρθρο 25 παρ. 
6τουΝ. 2738/99. 

2. Την 3902/3.4.2000 απόφασή μας « Ανώτατο όριο επι- 
τρεπομένων ημερών κίνησης εκτός έδρας υπαλλήλων 
υπηρετούντων στη Ν.Α. Βοιωτίας». 

3. Το 2449/31.7.2003 έγγραφο της Ν.Α. Βοιωτίας (τμ. Δι¬ 
οίκησης). 

4. Το γεγονός ότι το ύψος τηςπροκαλούμενης απάτην 

απόφαση αυτή δαπάνης, δεν μπορεί να προβλεφθεί, απο¬ 
φασίζουμε: 

Α. Συμπληρώνουμε - Διορθώνουμε την 3902/3.4.2000 
απόφασή μας και ορίζουμε ανώτατο επιτρεπόμενο όριο 
ημερών εκτός έδρας για το έτος 2003 και εφεξής: 


Α-6 Δ/νση Αγροφυλακής 

ΤΕ Τεχνολογικών εφαρμογών 60 

Διόρθωση το λανθασμένο ΔΕ Αγροφυλάκων 
στο ορθό ΔΕ Αρχιφυλάκων 60 

Α-10 Δ/νση Κτηνιατρικής 

ΔΕ Ηλεκτρολόγος Αυτοκινήτων 120 

ΔΕ Διοικητικού - Λογιστικού 80 

ΔΕ Δακτυλογράφων 50 

Α-13 Δ/νση Μεταφορών & Επικ/νιών 
ΤΕ Τεχνολόγων Μηχανικών 120 


Β. Κατά τα λοιπά ισχύει η 3902/3.4.2000 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Σεπτεμβρίου 2003 

Ο Γενικός Γραμματέας Περιφέρειας 
ΣΤΕΦΑΝΟΣ Θ. ΠΑΤΡΑΜΑΝΗΣ 

-*- 

Αριθ. 3403 (6) 

Λειτουργία παράλληλης αγοράς χρηματιστηρίου του 
άρθρου 32του Νόμου 1806/1988 (ΦΕΚΑ' 207). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 38/279/29.8.2003) 

Αφού έλαβε υπόψη: 

1. Τις διατάξεις του άρθρου 32, παράγραφος 2 του Ν. 
1806/1988 (ΦΕΚΑ'207), όπωςτροποποιήθηκεαπότο άρ¬ 
θρο 4, παράγραφος3του Ν. 3152/2003 (ΦΕΚΑ' 152) 

2. Τις διατάξεις του άρθρου 29Α του Ν. 1558/1985 
(ΦΕΚ Α' 137) «Κυβέρνηση και κυβερνητικά όργανα», 
όπως προστέθηκε με το άρθρο 27 του Ν. 2081/1992 
(ΦΕΚΑ' 154). 

3. Το γεγονός της μεταφοράς της αρμοδιότητας έκδο¬ 
σης του κανονιστικού πλαισίου για την παράλληλη αγορά 
από τον Υπουργό Οικονομίας και Οικονομικών στην Επι¬ 
τροπή Κεφαλαιαγοράς καθώς και την ανάγκη επανα¬ 
προσδιορισμού ορισμένων εκ των προϋποθέσεων που 
απαιτούνται για την εισαγωγή εταιριών σε παράλληλη 
αγορά χρηματιστηρίου του άρθρου 32 του Νόμου 1806/ 
1988, αποφασίζει ομόφωνα: 

Α. ΕΙΣΑΓΩΓΗ ΜΕΤΟΧΩΝ 

Προκειμένου μία ανώνυμη εταιρεία να εισαγάγει προς 
διαπραγμάτευση τις μετοχές της στην παράλληλη αγορά 
χρηματιστηρίου του άρθρου 32 του Νόμου 1806/1988 
(στο εξής αναφερόμενη ως «Παράλληλη Αγορά») πρέπει 
να πληρούνται οι ακόλουθες προϋποθέσεις: 

1. Η νομική κατάσταση της εκδότριας εταιρίας πρέπει 
να είναι σύμφωνη με τους νόμους και τους κανονισμούς 
στους οποίους υπόκειται, όσον αφορά την ίδρυση και την 
καταστατική της λειτουργία. 

2. Τα ίδια κεφάλαια της εκδότριας εταιρίας κατά την 
ημερομηνία υποβολής της αίτησης εισαγωγής στην Πα¬ 
ράλληλη Αγορά πρέπει να ανέρχονται τουλάχιστον σε 
τρισεκατομμύρια (3.000.000) ευρώ. 

3. Η εκδότρια εταιρία πρέπει να έχει δημοσιεύσει ή κα¬ 
ταθέσει, σύμφωνα με το δίκαιο που τη διέπει, τις ετήσιες 
οικονομικές καταστάσεις της, ως ανώνυμη εταιρία, για 


δύο (2) τουλάχιστον οικονομικές χρήσεις που προηγού¬ 
νται της αίτησης εισαγωγής στην Παράλληλη Αγορά και 
να έχει ικανοποιητική περιουσιακή διάρθρωση με βάση 
τον τελευταίο ισολογισμό της. Οι οικονομικές καταστά¬ 
σεις της εκδότριας εταιρίας πρέπει να είναι ελεγμένες 
από Ορκωτό Ελεγκτή Λογιστή. Αν η εκδότρια εταιρία κα¬ 
ταρτίζει ενοποιημένες οικονομικές καταστάσεις, οι κατα¬ 
στάσεις αυτές καθώς επίσης και οι καταστάσεις των εται¬ 
ριών που περιλαμβάνονται στην ενοποίηση πρέπει να εί¬ 
ναι ελεγμένες από Ορκωτό Ελεγκτή Λογιστή. 

Με απόφασή της η Επιτροπή Κεφαλαιαγοράς μπορεί να 
επιτρέψει, ύστερα από γνώμη του Διοικητικού Συμβουλί¬ 
ου του Χρηματιστηρίου, την εισαγωγή μετοχών εταιρείας 
με βραχύτερο βίο, εφόσον κρίνει ότι μία τέτοια παρέκκλι¬ 
ση είναι προς το συμφέρον της εκδότριας εταιρείας και 
των επενδυτών και ότι η πληροφόρηση που παρέχεται 
στο επενδυτικό κοινό είναι επαρκής, ώστε να είναι αυτό σε 
θέση να σχηματίσει σαφή γνώμη για την εκδότρια εται¬ 
ρεία και τις μετοχές των οποίων ζητείται η εισαγωγή στην 
Παράλληλη Αγορά. Υπό τις προϋποθέσεις αυτές η ανω¬ 
τέρω παρέκκλιση επιτρέπεται ιδίως στην περίπτωση που 
η αιτούσα εταιρεία έχει προκύψει από συγχώνευση, διά¬ 
σπαση ή απόσχιση κλάδου και τουλάχιστον μία από τις 
εταιρείες που συγχωνεύθηκαν ή η εταιρία που διασπά- 
σθηκε ή η εταιρία από την οποία έγινε η απόσχιση κλάδου 
πληρούσε τις προϋποθέσεις των παραπάνω εδαφίων κα¬ 
τά τον χρόνο της συγχώνευσης, διάσπασης ή απόσχισης 
κλάδου. 

4. Η εκδότρια εταιρία που υποβάλλει αίτηση προκειμέ¬ 
νου να εισαγάγει για πρώτη φορά μετοχές της στην Πα¬ 
ράλληλη Αγορά πρέπει να έχει ελεγχθεί φορολογικά για 
όλες τις χρήσεις για τις οποίες κατά τον χρόνο υποβολής 
της αίτησης έχουν δημοσιευθεί οι ετήσιες οικονομικές κα¬ 
ταστάσεις. Κατά το χρόνο χορήγησης από την Επιτροπή 
Κεφαλαιαγοράς άδειας για την διενέργεια δημόσιας εγ¬ 
γραφής, η εκδότρια εταιρία πρέπει να έχει ελεγχθεί φο¬ 
ρολογικά για όλες τις χρήσεις από τη λήξη των οποίων 
έχει παρέλθει χρονικό διάστημα μεγαλύτερο των δέκα 
μηνών. Εάν μετά την υποβολή της αίτησης εισαγωγής των 
μετοχών της στην Παράλληλη Αγορά, παρέλθει χρονικό 
διάστημα δέκα μηνών από την τελευταία ανέλεγκτη χρή¬ 
ση χωρίς να έχει χορηγηθεί άδεια δημόσιας εγγραφής, η 
εκδότρια εταιρία υποχρεούται να υποβάλει νέα αίτηση 
για την εισαγωγή των μετοχών της στην Παράλληλη Αγο¬ 
ρά και να καταθέσει επικαιροποιημένο ενημερωτικό δελ¬ 
τίο συνοδευόμενο από τα φύλλα φορολογικού ελέγχου. 
Εάν η εκδότρια εταιρία καταρτίζει ενοποιημένες οικονο¬ 
μικές καταστάσεις, η υποχρέωση φορολογικού ελέγχου 
των προηγούμενων εδαφίων εκτείνεται και στις εταιρείες 
που περιλαμβάνονται στην ενοποίηση κατά την τελευταία 
δημοσιευμένη εταιρική χρήση. Αν η εκδότρια εταιρία που, 
κατά τα προηγούμενα εδάφια, πρέπει να ελεγχθεί φορο¬ 
λογικά δεν εδρεύει στην Ελλάδα, ο απαιτούμενος έλεγ¬ 
χος διενεργείται από αναγνωρισμένο ελεγκτικό και λογι¬ 
στικό οίκο διεθνούς κύρους, ο οποίος συντάσσει ειδική 
έκθεση για τις τυχόν φορολογικές υποχρεώσεις της. 

Εκδότριες εταιρίες οι οποίες κατά το χρόνο έναρξης 
ισχύος της απόφασης αυτής έχουν υποβάλει αίτηση ει¬ 
σαγωγής των μετοχών τους στην Παράλληλη Αγορά και 
εμπίπτουν στο τρίτο εδάφιο της προηγούμενης παρα¬ 
γράφου, οφείλουν να καταθέσουν επικαιροποιημένο ενη¬ 
μερωτικό δελτίο συνοδευόμενο από τα φύλλα φορολογι¬ 
κού ελέγχου για το σύνολο των ανέλεγκτων χρήσεων, μέ- 




19400 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σα σε έξι μήνες από τη λήψη της απόφασης αυτής. Αν δεν 
κατατεθεί ενημερωτικό δελτίο σύμφωνα με τα παραπά¬ 
νω, η αίτηση εισαγωγής πρέπει να υποβληθεί εκ νέου και 
να συνοδεύεται από το επικαιροποιημένο ενημερωτικό 
δελτίο και τα φύλλα φορολογικού ελέγχου. 

Κατ’ εξαίρεση, εκδότριες εταιρίες, οιοποίες κατά το τε¬ 
λευταίο τρίμηνο πριν την έναρξη ισχύος της απόφασης 
αυτής έχουν λάβει άδεια διενέργειας δημόσιας εγγρα¬ 
φής από την Επιτροπή Κεφαλαιαγοράς, μπορούν να ει¬ 
σαγάγουν τις μετοχές τους στην Παράλληλη Αγορά χω¬ 
ρίς να απαιτείται φορολογικός έλεγχος των χρήσεων που 
είναι ανέλεγκτες, εφόσον η δημόσια εγγραφή πραγματο¬ 
ποιηθεί μέσα σε τρεις μήνες από την έναρξη ισχύος της 
απόφασης αυτής. 

5. Η απόφαση για την εισαγωγή των μετοχών εταιρίας 
στην Παράλληλη Αγορά λαμβάνεται από το Χρηματιστή¬ 
ριο. 

6. Διάθεση μετοχών. 

6.1. Η εκδότρια εταιρία της οποίας οι μετοχές δεν έχουν 
εισαχθεί στην Παράλληλη Αγορά ή σε Χρηματιστήριο άλ¬ 
λου κράτους μέλους της Ευρωπαϊκής Ένωσης, και υπο¬ 
βάλλει αίτηση για εισαγωγή στην Παράλληλη Αγορά, δια¬ 
θέτει με δημόσια εγγραφή στο κοινό νέες ή υφιστάμενες 
μετοχές της. 

6.2. Ποσοστό τουλάχιστον 80% του συνόλου των μετο¬ 
χών που διατίθενται προέρχεται από αύξηση του μετοχι¬ 
κού κεφαλαίου της εκδότριας εταιρίας. 

6.2.1. Η παραπάνω προϋπόθεση δεν ισχύει εφόσον, κα¬ 
τά τον χρόνο υποβολής της αίτησης εισαγωγής έχει ολο¬ 
κληρωθεί αύξηση μετοχικού κεφαλαίου με μετρητά, του¬ 
λάχιστον κατά το ποσοστό που απαιτείται για την επίτευ¬ 
ξη επαρκούς διασποράς, την οποία έχει καλύψει σε 
ποσοστό 10% ο ανάδοχος ή η ομάδα αναδοχών, σύμφω¬ 
να μετά ειδικότερα οριζόμενα στην με 46/ 22.9.2000 από¬ 
φαση του Διοικητικού Συμβουλίου του Χρηματιστηρίου 
Αθηνών, όπως ισχύει κάθε φορά. 

6.2.2 Η παραπάνω υπό 6.2 προϋπόθεση δεν ισχύει, επί¬ 
σης, στην περίπτωση εισαγωγής Ελληνικών Πιστοποιητι¬ 
κών (ΕΛΠΙΣ) στην Ελληνική Αγορά Αναδυομένων Κεφα¬ 
λαιαγορών (ΕΑΓΑΚ) κατά την οποία η εκδότρια των παρι- 
στώμενων μετοχών εταιρία δεν υποχρεούται να προβεί σε 
αύξηση του μετοχικού της κεφαλαίου. 

6.3. Μέρος των εκδιδομένων νέων ή των υφιστάμενων 
μετοχών μπορεί να μην διατίθεται με δημόσια εγγραφή 
υπό τις ακόλουθες προϋποθέσεις: 

ί) Οι μετοχές που δεν διατίθενται σε δημόσια εγγραφή 
δεν επιτρέπεται να υπερβαίνουν ποσοστό πέντε τοις εκα¬ 
τό (5%) των μετοχών που διατίθενται με δημόσια εγγρα¬ 
φή. 

ϋ) Η τιμή διάθεσης των μετοχών που δεν διατίθενται σε 
δημόσια εγγραφή, εξαιρουμένων αυτών που διατίθενται 
στους εργαζομένους της εταιρίας, δεν επιτρέπεται να εί¬ 
ναι κατώτερη της τιμής διάθεσης των μετοχών που διατί¬ 
θενται σε δημόσια εγγραφή. 

ίϋ) Η ανάληψη ή η μεταβίβαση των μετοχών που δεν δια¬ 
τίθενται με δημόσια εγγραφή, η καταβολή του ποσού της 
τυχόν αύξησης του μετοχικού κεφαλαίου της εκδότριας 
εταιρίας ή του τιμήματος των μεταβιβαζομένων μετοχών 
και η πιστοποίηση καταβολής σε περίπτωση αύξησης, 
πρέπει να έχουν ολοκληρωθεί το αργότερο κατά τη λήψη 
της απόφασης εισαγωγής των μετοχών από το Διοικητικό 
Συμβούλιο του Χρηματιστηρίου. 

ίν) Η εκδότρια εταιρία πρέπει να έχει υποβάλει στο Διοι¬ 


κητικό Συμβούλιο του Χρηματιστηρίου κατάλογο των 
προσώπωνπου ανέλαβαντις μετοχές που δεν διατέθηκαν 
σε δημόσια εγγραφή και κατέβαλαν την αξία τους. Ο κα¬ 
τάλογος αυτός πρέπει να περιέχει το ονοματεπώνυμο, τη 
διεύθυνση κατοικίας, τον αριθμό αστυνομικής ταυτότη¬ 
τας ή διαβατηρίου, τον αριθμό των μετοχών που αποκτή¬ 
θηκαν και την καταβληθείσα αξία τους. 

6.4. Μετην επιφύλαξη των διατάξεωντου άρθρου 4του 
Ν. 876/1979 (ΦΕΚ 48Α'), η εκδότρια εταιρία που εισάγει 
για πρώτη φορά μετοχές της στην Παράλληλη Αγορά επι¬ 
τρέπεται να διαθέσει με δημόσια εγγραφή προνομιούχες 
χωρίς δικαίωμα ψήφου μετοχές μόνον εάν είχε εκδώσει 
τέτοιες μετοχές δύο έτη πριν από την υποβολή της αίτη¬ 
σης εισαγωγής. Η αναλογία των κοινών μετοχών που δια¬ 
τίθενται σε δημόσια εγγραφή προς τις προνομιούχες χω¬ 
ρίς δικαίωμα ψήφου μετοχές που διατίθενται σε δημόσια 
εγγραφή δεν επιτρέπεται να είναι σε βάρος των κοινών 
μετοχών ως προς την αναλογία τους προς τις προνομιού¬ 
χες μετοχές της εταιρίας πριν από την ημερομηνία της 
δημόσιας εγγραφής. 

6.5. Οι διατάξεις της παραγράφου 6 εφαρμόζονται και 
για τις μετοχές εταιριών που είναι εισηγμένες σε Χρημα¬ 
τιστήριο Αξιών ενός ή περισσοτέρων κρατών μη μελών 
της Ευρωπαϊκής Ένωσης. Οι διατάξεις της παραγράφου 
6 δεν εφαρμόζονται προκειμένου: 

α) περί εισαγωγής στην Παράλληλη Αγορά μετοχών 
εταιρίας που οι μετοχές της είναι εισηγμένες σε Χρηματι¬ 
στήριο αξιών άλλων κρατών μελών, 

β) περί σύστασης εταιρίας δια συγχώνευσης εταιριών 
των οποίων οι μετοχές είναι εισηγμένες στο Χρηματιστή¬ 
ριο και 

γ) περί απορρόφησης εταιρίας της οποίας οι μετοχές 
δεν είναι εισηγμένες, από εταιρία της οποίας οι μετοχές 
είναι εισηγμένες στο Χρηματιστήριο. 

7. Διασπορά των μετοχών. 

7.1. Το αργότερο κατά το χρόνο λήψης της απόφασης 
από το Διοικητικό Συμβούλιο του Χρηματιστηρίου για την 
εισαγωγή πρέπει να έχει πραγματοποιηθεί επαρκής δια- 
σπορά των μετοχών στο κοινό εντός της ελληνικής επι¬ 
κράτειας ή της επικράτειας άλλου ή άλλων Κρατών μελών 
της Ευρωπαϊκής Ένωσης. Η διασπορά των μετοχών μιας 
εταιρίας θεωρείται επαρκής εφόσον οι μετοχές που είναι 
αντικείμενο αίτησης εισαγωγής είναι κατανεμημένες στο 
ευρύ κοινό μέχρι ποσοστού τουλάχιστον είκοσι τοις εκα¬ 
τό (20%) του συνόλου των μετοχών της ίδιας κατηγορίας. 
Σε κάθε περίπτωση, για την εκτίμηση της πληρώσεως ή μη 
της προϋποθέσεως της επαρκούς διασποράς στο ευρύ 
κοινό απαιτείται η κατανομή των μετοχών, των οποίων ζη¬ 
τείται η εισαγωγή στην Παράλληλη Αγορά, σε χίλια (1000) 
τουλάχιστον πρόσωπα από τα οποία κανένα δεν κατέχει 
ποσοστό μεγαλύτερο του 2% του συνόλου των μετοχών 
των οποίων ζητείται η εισαγωγή στην Παράλληλη Αγορά. 

7.2. Η εκδότρια εταιρία υποχρεούται να υποβάλει στο 
Διοικητικό Συμβούλιο του Χρηματιστηρίου και στην Επι¬ 
τροπή Κεφαλαιαγοράς κατάσταση των μετόχων ή των 
προσώπων στα οποία κατανέμονται οι μετοχές κατά τη 
δημόσια εγγραφή, στην οποία αναγράφονται το ονομα¬ 
τεπώνυμο, η διεύθυνση κατοικίας, ο αριθμός αστυνομι¬ 
κής ταυτότητας και ο αριθμός των μετοχών που κατέχει 
κάθε μέτοχος ή που αποκτά κάθε επενδυτής που συμμε¬ 
τείχε στη δημόσια εγγραφή. Με απόφασή του, το Διοικη¬ 
τικό Συμβούλιο του Χρηματιστηρίου μπορεί να ορίζει πρό¬ 
σθετα στοιχεία από τα οποία να προκύπτει η επαρκής δια- 

σπορά των μετοχών στο ευρύ κοινό και να ρυθμίζει σχετι- 
κώς κάθε ειδικό θέμα και αναγκαία λεπτομέρεια. 

7.3. Κατ’ εξαίρεση, δεν απαιτείται να έχει πραγματοποι¬ 
ηθεί επαρκής διασποράτων μετοχών στο ευρύ επενδυτι¬ 
κό κοινό κατά το χρόνο λήψεως της αποφάσεως του Διοι¬ 
κητικού Συμβουλίου του Χρηματιστηρίου για την εισαγω¬ 
γή τους, εφόσον το Διοικητικό Συμβούλιο του 
Χρηματιστηρίου έχει την πεποίθηση ότι η διασπορά αυτή 
πρόκειται να επιτευχθεί σε σύντομο χρονικό διάστημα μέ¬ 
σω του Χρηματιστηρίου, ιδίως αν προκύπτει από τα στοι¬ 
χεία που υποβάλλονται ότι ο αριθμός των επενδυτών που 
επιθυμούν να επενδύσουν σε μετοχές της εκδότριας εται¬ 
ρίας και το ποσοστό του κεφαλαίου της που πρόκειται να 
κατανεμηθεί, βάσει των στοιχείων αυτών, ότι ικανοποιού¬ 
νται τα κριτήρια διασποράς που τίθενται με την παράγρα¬ 
φο 7.1 της παρούσας. 

7.4. Προκειμένου περί εισαγωγής υφιστάμενων μετο¬ 
χών, η μεταβίβασή τους από τον πωλητή τους στους επεν¬ 
δυτές διενεργείται με χρηματιστηριακή συναλλαγή, κατά 
την προβλεπομένη στην σχετική απόφαση του Διοικητι¬ 
κού Συμβουλίου του Χρηματιστηρίου διαδικασία. 

7.5. Σε περίπτωση μη επίτευξης επαρκούς διασποράς 
μέσω του Χρηματιστηρίου, η διαπραγμάτευση των μετο¬ 
χών αίρεται με απόφαση του Διοικητικού Συμβουλίου του 
Χρηματιστηρίου . Στηνπερίπτωσηαυτή, οανάδοχοςκαιη 
εκδότρια εταιρία, καθώς και οι πωλητές σε περίπτωση 
διάθεσης υφισταμένων μετοχών, ευθύνονται εις ολόκλη¬ 
ρον έναντι των επενδυτών που έχουν αποκτήσει ή αναλά- 
βει τίτλους της εκδότριας εταιρίας εν όψειτης εισαγωγής 
τους στην Παράλληλη Αγορά, για κάθε θετική ζημία που 
οι επενδυτές υπέστησαν συνεπεία της μη επίτευξης 
επαρκούς διασποράς. Οι διατάξεις του άρθρου 3α του 
Π.Δ. 350/85 όπως ισχύει, εφαρμόζονται αναλόγως. 

7.6. Σε περίπτωση αίτησης εισαγωγής στην Παράλληλη 
Αγορά συμπληρωματικής σειράς μετοχώντης ίδιας κατη¬ 
γορίας, το Διοικητικό Συμβούλιο του Χρηματιστηρίου 
μπορεί να κρίνει αν η διασπορά στο κοινό των μετοχών εί¬ 
ναι επαρκής σε σχέση μετο σύνολο των μετοχώντης ίδιας 
κατηγορίας που έχουν εκδοθεί και όχι μόνο ως προς τη 
συμπληρωματική σειρά. 

7.7. Αν οι μετοχές είναι εισηγμένες σε Χρηματιστήριο 
Αξιών ενός ή περισσότερων κρατών μη μελών της Ευρω¬ 
παϊκής Ένωσης, το Διοικητικό Συμβούλιο του Χρηματι¬ 
στηρίου μπορεί, κατά παρέκκλιση των όσων ανωτέρω ορί¬ 
ζονται, να επιτρέψει την εισαγωγή, όταν έχει πραγματο¬ 
ποιηθεί επαρκής, κατά την κρίση του, διασπορά στο κοινό 
στα Κράτη μη μέλη της Ευρωπαϊκής Ένωσης όπου είναι 
εισηγμένες. 

8. Η δια δημοσίας εγγραφής έκδοση μετοχών με σκοπό 
την εισαγωγή τους στην Παράλληλη Αγορά πραγματο¬ 
ποιείται μόνο μέσω Τραπεζών ή επιχειρήσεων παροχής 
επενδυτικών υπηρεσιών που μπορούν να παρέχουν υπη¬ 
ρεσίες αναδόχου σε δημόσια εγγραφή σύμφωνα με τις 
διατάξεις του Ν. 2396/1996, οι οποίες εγγυώνται την πλή¬ 
ρη κάλυψη του διατιθεμένου από την αύξηση δια δημό¬ 
σιας εγγραφής κεφαλαίου της εκδότριας εταιρίας. Οι 
ανάδοχοι ευθύνονται σύμφωνα με τις διατάξεις του άρ¬ 
θρου 3ατου Π.Δ. 350/1985 όπως ισχύει. 

9. Η εκδότρια εταιρία πρέπει να δημοσιεύσει πριν την 
έναρξη της δημόσιας εγγραφής Ενημερωτικό Δελτίο, το 
περιεχόμενο του οποίου πρέπει να είναι σύμφωνο με τις 
διατάξεις του Π.Δ. 348/1985, όπως ισχύει. Η τιμή διάθε¬ 
σης των μετοχών καθορίζεται από τον ανάδοχο της έκδο¬ 


σης και είτε αναγράφεται στο ενημερωτικό δελτίο είτε 
αναγγέλλεται κατά τα προβλεπόμενα στο άρθρο 21 του 
Π.Δ. 348/1985, τρεις τουλάχιστον εργάσιμες ημέρες πριν 
από την έναρξη της δημόσιας εγγραφής και γνωστοποι¬ 
είται στο Διοικητικό Συμβούλιο του Χρηματιστηρίου και 
στην Επιτροπή Κεφαλαιαγοράς πριν την έναρξη της δη¬ 
μόσιας εγγραφής. 

Στις περιπτώσεις που εφαρμόζεται διαδικασία βιβλίου 
προσφορών η τιμή διάθεσης καθορίζεται από τον ανάδο¬ 
χο, σύμφωνα με τα οριζόμενα στην παράγραφο 2 του άρ¬ 
θρου 4 του Π.Δ. 348/85. 

10. Εκδότριες εταιρείες που πληρούν τις προϋποθέσεις 
εισαγωγής τους στην κύρια αγορά του Χρηματιστηρίου, 
δύνανται να εισαχθούν στην Παράλληλη Αγορά εφόσον οι 
ίδιες οι εταιρείες το επιθυμούν. 

11. Νομική Κατάσταση των Μετοχών 

Η νομική κατάσταση των μετοχών πρέπει να είναι σύμ¬ 
φωνη με τους νόμους και τους κανονισμούς στους οποί¬ 
ου υπόκεινται. 

11.1. Οι μετοχές της εκδότριας εταιρίας πρέπει να είναι 
ελεύθερα διαπραγματεύσιμες. 

11.2.0ι μετοχές της εκδότριας εταιρίας πρέπει να είναι 
πλήρως αποπληρωμένες. 

11.3. Η αίτηση εισαγωγής πρέπει να αφορά όλες τις με¬ 
τοχές της αυτής κατηγορίας. Σε κάθε περίπτωση, η εισα¬ 
γωγή προς διαπραγμάτευση της κατηγορίας των κοινών 
μετοχών με δικαίωμα ψήφου αποτελεί προϋπόθεση για 
την εισαγωγή άλλων κατηγοριών μετοχών στην Παράλ¬ 
ληλη Αγορά. 

11.4. Μετοχές σε προσωρινούς τίτλους δεν γίνονται δε¬ 
κτές, εκτός αν η Επιτροπή Κεφαλαιαγοράς κρίνει ότι ο εκ¬ 
δότης τους παρέχει επαρκείς εγγυήσεις για την προστα¬ 
σία των επενδυτών. 

11.5 Στην περίπτωση εισαγωγής στην Παράλληλη Αγο¬ 
ρά μετοχών εταιρείας με έδρα ένα Κράτος-Μέλος της Ευ¬ 
ρωπαϊκής Ένωσης, η εμφάνιση των μετοχών αυτών πρέ¬ 
πει να είναι σύμφωνη με τις διατάξεις που ισχύουν σ’ αυ¬ 
τό το Κράτος - μέλος. Αν αυτές διαφέρουν από τις 
ισχύουσες στην Ελλάδα διατάξεις, η Επιτροπή Κεφαλαι¬ 
αγοράς γνωστοποιεί αυτό στο κοινό. 

Σχετικά με την εμφάνιση των μετοχών εταιρείας με 
έδρατρίτο κράτος εκτός Ευρωπαϊκής Ένωσης, θαπρέπει 
η εταιρία να δίνει επαρκείς εγγυήσεις για την προστασία 
των επενδυτών στην Ελλάδα. Με την επιφύλαξη του κε¬ 
φαλαίου Γ, παράγραφος 1 της παρούσας, το Διοικητικό 
Συμβούλιο του Χρηματιστηρίου θα απορρίπτει αίτηση ει¬ 
σαγωγής στο Χρηματιστήριο μετοχών που έχουν εκδοθεί 
από εταιρία με έδρα σε τρίτο Κράτος, εφόσον κατά το 
έτος που προηγείται της αίτησης έχει απορριφθεί αίτηση 
εισαγωγής των παραπάνω μετοχών σε Χρηματιστήριο 
Αξιών της χώρας της έδρας της εταιρίας ή της χώρας κύ¬ 
ριας κυκλοφορίας αυτών. 

12. Η μετάταξη των μετοχών από την Παράλληλη στην 
Κύρια Αγορά του Χρηματιστηρίου γίνεται με απόφαση 
του Διοικητικού Συμβουλίου του Χρηματιστηρίου που 
λαμβάνεται σύμφωνα με την παράγραφο 5 του κεφαλαί¬ 
ου Α, ύστερα από αίτηση της εταιρείας και εφόσον η εται¬ 
ρία: 

ί) Πληροί τις προϋποθέσεις και τους όρους εισαγωγής 
μετοχών στην Κύρια Αγορά. 

ϋ) Έχει παραμείνει στην Παράλληλη Αγορά τουλάχι¬ 
στον δύο (2) έτη από την εισαγωγή της. 

ίϋ) Έχει κάνει χρήση των κεφαλαίων που αντλήθηκαν 

από προηγούμενες της αίτησης μετάταξης αυξήσεις με¬ 
τοχικού κεφαλαίου με καταβολή μετρητών σύμφωνα με 
τα αναφερόμενα στα σχετικά Ενημερωτικά Δελτία. Σε πε¬ 
ρίπτωση διαφοροποίησης της χρήσης των κεφαλαίων 
από τα αναφερόμενα στα Ενημερωτικά Δελτία, η εταιρεία 
πρέπει να έχει ενημερώσει το επενδυτικό κοινό και το 
Χρηματιστήριο για τις αποκλίσεις στη χρήση των κεφα¬ 
λαίων ή στο χρονοδιάγραμμα υλοποίησης των επενδύσε- 
ών της σύμφωνα με τα οριζόμενα στην απόφαση 
5/204/14.11.2000 του Δ.Σ. της Επιτροπής Κεφαλαιαγο¬ 
ράς και στην απόφαση 58/2000 του ΔΣ του Χρηματιστη¬ 
ρίου Αθηνών, όπως ισχύει κάθε φορά. 

Εφόσον οι διατάξεις της απόφασης 58/2000 δεν έχουν 
εφαρμογή για την εταιρία, της υποβολής της αίτησης με¬ 
τάταξης πρέπει να προηγείται έγκαιρη ενημέρωση του 
επενδυτικού κοινού και του Χρηματιστηρίου, η οποία να 
περιλαμβάνει τουλάχιστον: 1) τα στοιχεία (α) έως και (ε) 
τηςπαρ. 1 του τμήματος Ατης απόφασης 58/2000 του ΔΣ 
του Χρηματιστηρίου Αθηνών, όπως ισχύει κάθε φορά και 
2) τους λόγους που οδήγησαν στη διαφοροποίηση της 
χρήσης των αντληθέντων κεφαλαίων σε σχέση μετά ανα¬ 
φερόμενα στο Ενημερωτικό Δελτίο. Η ενημέρωση του 
επενδυτικού κοινού πρέπει να γίνεται με σχετική ανακοί¬ 
νωση που δημοσιεύεται στο Ημερήσιο Δελτίο Τιμών του 
Χρηματιστηρίου, το περιεχόμενο της οποίας έχει προη¬ 
γουμένως γνωστοποιηθεί στο Χρηματιστήριο. 

ίν) Δεν έχει υποπέσει σε σοβαρές ή επανειλημμένες πα¬ 
ραβάσεις της χρηματιστηριακής νομοθεσίας, ενδεικτικά, 
όσον αφορά την τήρηση των υποχρεώσεών της που προ¬ 
κύπτουν: α) από τις διατάξεις των Π.Δ. 350/85 και 360/85, 
όπως ισχύουν, β) από τις κανονιστικές αποφάσεις των Δι¬ 
οικητικών Συμβουλίων της Επιτροπής Κεφαλαιαγοράς 
και του Χρηματιστηρίου Αθηνών που εξειδικεύουν τις 
υποχρεώσεις των εισηγμένων εταιριών και γ) από ατομι¬ 
κές αποφάσεις της Επιτροπής Κεφαλαιαγοράς και του 
Χρηματιστηρίου Αθηνών. 

Εφόσον η εταιρία δεν πληροί τουλάχιστον μία εκ των 
προϋποθέσεων (ίϋ) και (ίν), πρέπει να παραμείνει στην Πα¬ 
ράλληλη Αγορά επιπλέον χρόνο χωρίς να υποπέσει σε σο¬ 
βαρές ή επανειλημμένες παραβάσεις της χρηματιστηρια¬ 
κής νομοθεσίας. Στην περίπτωση αυτή, το ΔΣ του Χρημα¬ 
τιστηρίου, με την επί της αίτησης μετάταξης απόφασή 
του ορίζει, σύμφωνα με τις διατάξεις της παρ. 2 του άρ¬ 
θρου 8 του Π.Δ. 350/85 που εφαρμόζεται αναλογικά, τον 
επιπλέον κατά περίπτωση χρόνο παραμονής της εταιρεί¬ 
ας στην Παράλληλη Αγορά καθώς και κάθε άλλο ειδικό¬ 
τερο όρο για την εκ νέου εξέταση αίτησης μετάταξης. 

Β. ΕΙΣΑΓΩΓΗ ΟΜΟΛΟΓΙΩΝ. 

Γιατην εισαγωγή ομολογιών, που εκδίδονται από εται¬ 
ρείες, απαιτούνται τα ακόλουθα προκειμένου να εισα- 
χθούν στην Παράλληλη Αγορά: 

1. Η νομική κατάσταση της εκδότριας εταιρείας πρέπει 
να είναι σύμφωνη με τους νόμους και τους κανονισμούς 
που ισχύουν, όσον αφορά την ίδρυσή της και την λει¬ 
τουργία της. Επίσης η νομική κατάσταση των ομολογιών 
της εκδότριας εταιρείας πρέπει να είναι σύμφωνη με τους 
νόμους και κανονισμούς που υπάρχουν. Οι ομολογίες 
πρέπει να είναι ελεύθερα διαπραγματεύσιμες. 

2. Τα ίδια κεφάλαια της εκδότριας εταιρίας πρέπει να 
ανέρχονται τουλάχιστον σε ένα εκατομμύριο πεντακό¬ 
σιες χιλιάδες (1.500.000) Ευρώ για την οικονομική χρήση 
που προηγείται της αίτησης εισαγωγής των ομολογιών 
στο Χ.Α. Επίσης, η εκδότρια εταιρία θα πρέπει να πληροί 


τις παραπάνω υπό κεφάλαιο Α παρ. 3 και 4, προϋποθέσεις 
που αναφέρονται στη διάρκεια της λειτουργίας της, την 
περιουσιακή της διάρθρωση και στις φορολογικές της 
υποχρεώσεις. 

3. Σε περίπτωση έκδοσης ομολογιών με δημόσια εγ¬ 
γραφή, η εισαγωγή τους στην Παράλληλη Αγορά πραγ¬ 
ματοποιείται μετά τη λήξη της περιόδου εγγραφών για 
την κάλυψη της έκδοσης. Η διάταξη αυτή δεν εφαρμόζε¬ 
ται σε περίπτωση συνεχούς έκδοσης ομολογιών, όταν η 
ημερομηνία λήξεως της περιόδου εγγραφών για την κά¬ 
λυψη της έκδοσης δεν είναι καθορισμένη. 

4. Το ελάχιστο ύψος ομολογιακού δανείου που απαιτεί¬ 
ται προκειμένου να είναι δυνατή η εισαγωγή των ομολο¬ 
γιών της έκδοσης στην Παράλληλη Αγορά πρέπει να 
ανέρχεται στο ποσό των εκατόν πενήντα χιλιάδων 
(150.000) Ευρώ. 

5. Η αίτηση εισαγωγής των ομολογιών ενός ομολογια¬ 
κού δανείου πρέπει να αναφέρεται σε όλες τις ομολογίες 
της αυτής έκδοσης και δεν είναι δυνατή η εισαγωγή μέ¬ 
ρους αυτής. 

6. Γ ιατην εισαγωγή στην Παράλληλη Αγορά ομολογιών 
που έχουν εκδοθεί από εταιρείες με έδρα σε άλλο Κράτος 
- Μέλος της Ευρωπαϊκής Ένωσης, απαιτείται η εμφάνιση 
αυτών να είναι σύμφωνη με τις ισχύουσες διατάξεις σ’ αυ¬ 
τό το Κράτος - Μέλος. Όταν η εμφάνιση των ομολογιών 
αυτών δεν είναι σύμφωνη με τις ισχύουσες στην Ελλάδα 
διατάξεις, η Επιτροπή Κεφαλαιαγοράς γνωστοποιεί αυτό 
στο κοινό. Πάντως, η εμφάνιση των ομολογιών που έχουν 
εκδοθεί στην Ελλάδα η σε ένα μόνο Κράτος-Μέλος πρέ¬ 
πει να ανταποκρίνεται στις διατάξεις που ισχύουν στην 
Ελλάδα ή σ’ αυτό το Κράτος - Μέλος. 

Η εμφάνιση των ομολογιών που έχουν εκδοθεί από εται¬ 
ρείες με έδρα σε τρίτο Κράτος καιτων οποίων ζητείται η ει¬ 
σαγωγή τους στην Παράλληλη Αγορά απαιτείται να παρέ¬ 
χει επαρκείς εγγυήσεις για την προστασία των επενδυτών. 

Επίσης, μπορούν να εισαχθούν στην Παράλληλη Αγορά 
οι μετατρέψιμες ή ανταλλάξιμες ομολογίες και τα παρα¬ 
στατικά δικαιώματος για απόκτηση ομολογιών (\Λ/ΑΒ- 
ΒΑΝΤ3) μόνο αν οι μετοχές ή οι ομολογίες στις οποίες 
αναφέρονται έχουν προηγουμένως εισαχθεί ή εισάγονται 
ταυτόχρονα στην Κύρια ή στην Παράλληλη Αγορά του 
Χρηματιστηρίου. Με απόφαση του Διοικητικού Συμβουλί¬ 
ου του Χρηματιστηρίου ορίζονται τα δικαιολογητικά και 
στοιχεία που πρέπει να υποβάλει στο Χρηματιστήριο η εκ- 
δότρια εταιρεία για την εισαγωγή τωντίτλωντης στην Πα¬ 
ράλληλη Αγορά. Με την ίδια απόφαση ορίζονται οι υπο¬ 
χρεώσεις των εταιρειών αυτών για ενημέρωση του Χρη¬ 
ματιστηρίου και του επενδυτικού κοινού. 

7. Η μετάταξη των ομολογιών από την Παράλληλη στην 
Κύρια Αγορά του Χρηματιστηρίου γίνεται με απόφαση 
του Διοικητικού Συμβουλίου του Χρηματιστηρίου που 
λαμβάνεται σύμφωνα με την παράγραφο 5 του κεφαλαί¬ 
ου Α, ύστερα από αίτηση της εταιρείας εφόσον η εται¬ 
ρεία: 

ϊ) Πληροί τις προϋποθέσεις και τους όρους εισαγωγής 
ομολογιών στην Κύρια Αγορά και επιπλέον 

ϋ) Έχει παραμείνει στην Παράλληλη Αγορά τουλάχι¬ 
στον δύο (2) έτη από την εισαγωγή της. 

ίϋ) Έχει κάνει χρήση των κεφαλαίων που αντλήθηκαν 
από προηγούμενες της αίτησης μετάταξης αυξήσεις με¬ 
τοχικού κεφαλαίου με καταβολή μετρητών σύμφωνα με 
τα αναφερόμενα στα σχετικό Ενημερωτικό Δελτία. Σε πε¬ 
ρίπτωση διαφοροποίησης της χρήσης των κεφαλαίων 

από τα αναφερόμενα στα Ενημερωτικά Δελτία, η εταιρία 
πρέπει να έχει ενημερώσει το επενδυτικό κοινό και το 
Χρηματιστήριο για τις αποκλίσεις στη χρήση των κεφα¬ 
λαίων ή στο χρονοδιάγραμμα υλοποίησης των επενδύσε- 
ών της σύμφωνα με τα οριζόμενα στην απόφαση 
5/204/14.11.2000 του Δ.Σ. της Επιτροπής Κεφαλαιαγο¬ 
ράς και στην απόφαση 58/2000 του Δ Στου ΧΑ, όπως ισχύ¬ 
ει κάθε φορά. 

Εφόσον οι διατάξεις της απόφασης 58/2000 δεν έχουν 
εφαρμογή για την εταιρία, της υποβολής της αίτησης με¬ 
τάταξης πρέπει να προηγείται έγκαιρη ενημέρωση του 
επενδυτικού κοινού και του Χρηματιστηρίου, η οποία να 
περιλαμβάνει τουλάχιστον: 1) τα στοιχεία (α) έως και (ε) 
τηςπαρ. 1 του τμήματος Α της απόφασης 58/2000 του ΔΣ 
του Χρηματιστηρίου Αθηνών, όπως ισχύει κάθε φορά και 
2) τους λόγους που οδήγησαν στη διαφοροποίηση της 
χρήσης των αντληθέντων κεφαλαίων σε σχέση με τα ανα¬ 
φερόμενα στο Ενημερωτικό Δελτίο. Η ενημέρωση του 
επενδυτικού κοινού πρέπει να γίνεται με σχετική ανακοί¬ 
νωση που δημοσιεύεται στο Ημερήσιο Δελτίο Τιμών του 
Χρηματιστηρίου, το περιεχόμενο της οποίας έχει προη¬ 
γουμένως γνωστοποιηθεί στο Χρηματιστήριο. 

ίν) Δεν έχει υποπέσει σε σοβαρές ή επανειλημμένες πα¬ 
ραβάσεις της χρηματιστηριακής νομοθεσίας, ενδεικτικό, 
όσον αφορά την τήρηση των υποχρεώσεών της που προ¬ 
κύπτουν: α) από τις διατάξεις των Π.Δ. 350/85 και 360/85, 
όπως ισχύουν β) από τις κανονιστικές αποφάσεις των Δι¬ 
οικητικών Συμβουλίων της Επιτροπής Κεφαλαιαγοράς 
και του Χρηματιστηρίου Αθηνών που εξειδικεύουν τις 
υποχρεώσεις των εισηγμένων εταιριών και γ) από ατομι¬ 
κές αποφάσεις της Επιτροπής Κεφαλαιαγοράς και του 
Χρηματιστηρίου Αθηνών. 

Εφόσον η εταιρεία δεν πληροί τουλάχιστον μία εκ των 
προϋποθέσεων (ίϋ) και (ίν), πρέπει να παραμείνει στην Πα¬ 
ράλληλη Αγορά επιπλέον χρόνο χωρίς να υποπέσει σε σο¬ 
βαρές ή επανειλημμένες παραβάσεις της χρηματιστηρια¬ 
κής νομοθεσίας. Στην περίπτωση αυτή, το ΔΣ του Χρημα¬ 
τιστηρίου, με την επί της αίτησης μετάταξης απόφασή 
του ορίζει, σύμφωνα με τις διατάξεις της παρ. 2 του άρ¬ 
θρου 8 του Π.Δ. 350/85 που εφαρμόζεται αναλογικά, τον 
επιπλέον κατά περίπτωση χρόνο παραμονής της εταιρεί¬ 
ας στην Παράλληλη Αγορά καθώς και κάθε άλλο ειδικό¬ 
τερο όρο για την εκ νέου εξέταση αίτησης μετάταξης. 

Γ. ΓΕΝΙΚΑ 

1. Οι τίτλοι μετοχών και ομολογιών εισάγονται στην Πα¬ 
ράλληλη Αγορά αν ο εκδότης αυτών πληροί τις προϋπο¬ 
θέσεις που αναφέρονται παραπάνω και αν η έκδοση των 
τίτλων αυτών είναι σύμφωνη με την ισχύουσα νομοθεσία. 
Παρά ταύτα το Δ.Σ. του Χρηματιστηρίου δύναται να 
απορρίπτει αίτηση εισαγωγής κινητών αξιών, αν κατά την 
γνώμη του η κατάσταση του εκδότη είναι τέτοια ώστε η ει¬ 
σαγωγή τους να είναι αντίθετη προς τα συμφέροντα των 
επενδυτών. Επίσης, το Διοικητικό Συμβούλιο μπορεί να 
εξαρτά την εισαγωγή κινητών αξιών στην Παράλληλη 
Αγορά από οποιοδήποτε άλλο ειδικό όρο κρίνει αναγκαίο 
για την προστασία των επενδυτών. Τέλος το Διοικητικό 
Συμβούλιο του Χρηματιστηρίου μπορεί να αρνηθείτην ει¬ 
σαγωγή στην Παράλληλη Αγορά κινητών αξιών που έχουν 
ήδη εισαχθεί σε Παράλληλη Αγορά άλλου ή άλλων Κρα- 
τών-Μελώντης Ευρωπαϊκής Ένωσης όταν ο εκδότης δεν 
τηρεί τις υποχρεώσεις του στο Χρηματιστήριο αυτού του 
Κράτους - Μέλους. 

Εντός έξι μηνών από της αίτησης εισαγωγής μιας κινη¬ 


τής αξίας το Δ.Σ. του Χρηματιστηρίου υποχρεούται να 
κοινοποιήσει την απόφασή του στον αιτούντα εκτός αν 
εντός των έξι μηνών ζητήσει συμπληρωματικές πληροφο¬ 
ρίες οπότε, η απόφαση κοινοποιείται εντός των επομένων 
έξι μηνών από της παροχής των συμπληρωματικών πλη¬ 
ροφοριών από τον αιτούντα. 

Αν η απόφαση του Δ.Σ. του Χρηματιστηρίου δεν εκδοθεί 
εντός των παραπάνω προθεσμιών, θεωρείται σιωπηρή 
απόφαση απορρίψεως της αίτησης εισαγωγής η οποία 
υπόκειται σε αίτηση ακυρώσεως ενώπιοντου Συμβουλίου 
Επικράτειας. 

2. Οιεισηγμένες στην Παράλληλη Αγορά εταιρείες υπο- 
χρεούνται να δημοσιεύουν λογιστικές καταστάσεις σε 
ατομική και ενοποιημένη βάση σύμφωνα μεταπροβλεπό- 
μενα στο Π.Δ. 360/1985 όπως ισχύει. 

Δ. ΟΙΚΟΝΟΜΙΚΕΣ ΥΠΟΧΡΕΩΣΕΙΣ 

Μετά την απόφαση εισαγωγής η εκδότρια εταιρεία ή ο 
εκδότης υποχρεούται να καταβάλλει στο Χρηματιστήριο 
Αθηνών τα ακόλουθα ποσά, τα οποία ισχύουν μέχρι την 
έκδοση του Κανονισμού του Χρηματιστηρίου Αθηνών: 

1. Το εφάπαξ ποσό που καταβάλλεται ως δικαίωμα εγ¬ 
γραφής κατά την εισαγωγή τίτλων στην Παράλληλη Αγο¬ 
ρά του Χρηματιστηρίου Αθηνών καθορίζεται ως εξής: 

α. Ποσοστό 0,08% για αξία εισαγομένων τίτλων μέχρι 
του ποσού των 1.470.350.000 Ευρώ. 

β. Ποσοστό 0,04% για το ποσό από 1.470.350.000 - 
2.934.700.000 Ευρώ. 

γ. Ποσοστό 0,02% για το ποσό από 2.934.700.000 και 
άνω. 

δ. Το κατώτατο όριο του εφάπαξ δικαιώματος εγγρα¬ 
φής ορίζεται σε 1.500 Ευρώ για την εισαγωγή τίτλων στην 
Παράλληλη Αγορά. 

ε. Η αξία των προς εισαγωγή τίτλων προκύπτει ως το γι¬ 
νόμενο του αριθμού των εισαγομένων τίτλων επί την τιμή 
εισαγωγής. 

Σε περίπτωση εισαγωγής μετοχών που προέρχονται 
από αύξηση κεφαλαίου με καταβολή μετρητών, το εφά¬ 
παξ ποσό δικαιώματος ορίζεται σε ποσοστό 0,1% επί της 
αξίας έκδοσης. 

2. Δικαιώματα διαπραγμάτευσης ανά τρίμηνο, τα οποία 
καθορίζονται ως εξής: 

α) Ποσοστό 0.075%ο όταν η αξία του συνόλου των τίτ¬ 
λων που έχουν εισαχθεί όπως υπολογίζεται παραπάνω, 
δεν είναι μεγαλύτερη των 590.000 Ευρώ. 

β) Ποσοστό 0.060%ο για το από 590.001 Ευρώ μέχρι 
1.470.000 Ευρώ ποσό. 

γ) Ποσοστό 0.035%ο για το από 1.470.001 μέχρι 
2.940.000 Ευρώ ποσό. 

δ) Ποσοστό0.025%ογιατοάνωτων2.940.001 Ευρώ πο¬ 
σό. 

Το κατώτερο ποσό της τριμηνιαίας συνδρομής ορίζεται 
στο ποσό των 100 Ευρώ. 

Η αξία των εισηγμένων τίτλων βάσει της οποίας υπολο¬ 
γίζονται τα ανωτέρω ποσά προκύπτει ως γινόμενο του 
αριθμού των εισηγμένων μετοχών ή ομολογιών κάθε εται¬ 
ρίας επί τη μέση τιμή του τελευταίου μήνα του προηγού¬ 
μενου τριμήνου. Σε περίπτωση που έχει γίνει αποκοπή δι¬ 
καιωμάτων και οι νέες μετοχές δεν έχουν εισαχθεί στο 
Χρηματιστήριο μέχρι τον τελευταίο μήνα του προηγούμε¬ 
νου τριμήνου, τότε για τον υπολογισμό της αξίας των ει¬ 
σηγμένων τίτλων θα λαμβάνεται υπόψη η μέση τιμή και ο 
αριθμός των εισηγμένων μετοχών του μήνα πριν από την 
ημερομηνία αποκοπής του δικαιώματος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ε. ΤΟΠΟΣ ΚΑΙ ΧΡΟΝΟΣ ΤΩΝ ΔΗΜΟΣΙΩΝ ΣΥΝΕ¬ 
ΔΡΙΑΣΕΩΝ ΤΗΣ ΠΑΡΑΛΛΗΛΗΣ ΑΓΟΡΑΣ 
Ο τόπος των δημοσίων συνεδριάσεων της Παράλληλης 
Αγοράς, οι ημέρες, οι ώρες καθώς και η διάρκεια των συ¬ 
νεδριάσεων αυτών ορίζονται με απόφαση του Διοικητικού 
Συμβουλίου του Χρηματιστηρίου. 

ΣΤ. ΜΟΝΑΔΑ ΔΙΑΠΡΑΓΜΑΤΕΥΣΗΣ 
Με απόφαση του Διοικητικού Συμβουλίου του Χρηματι¬ 
στηρίου ορίζεται η μονάδα διαπραγμάτευσης των τίτλων 
που εισάγονται στην Παράλληλη Αγορά. 

Ζ. ΛΟΓΟΙ ΑΝΑΣΤΟΛΗΣ 

Οι λόγοι αναστολής της διαπραγμάτευσης των μετοχών 
εταιρείας από την Παράλληλη Αγορά είναι οι ίδιοι που 
ισχύουν κάθε φορά για την αναστολή διαπραγμάτευσης 
μετοχών από την Κύρια Αγορά του Χρηματιστηρίου. Η 
απόφαση για την αναστολή λαμβάνεται από τον Πρόεδρο 
του Διοικητικού Συμβουλίου του Χρηματιστηρίου. 


Η. ΛΟΓΟΙ ΔΙΑΓΡΑΦΗΣ 

Οι λόγοι διαγραφής των μετοχών εταιρείας από την 
Παράλληλη Αγορά είναι οι ίδιοι που ισχύουν κάθε φορά 
για την διαγραφή μετοχών από την Κύρια Χρηματιστηρια¬ 
κή Αγορά του Χρηματιστηρίου. Η απόφαση για την δια¬ 
γραφή λαμβάνεται από την Επιτροπή Κεφαλαιαγοράς, 
σύμφωνα με τις διατάξεις του άρθρου 11, παρ. 2 και 3 του 
ΠΔ 350/1985, όπως ισχύει. 

Η παρούσα απόφαση ισχύει από την ημερομηνία λήψης 
της. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




